'આજે ગોધાવીનો આંટો પાર્ટલી સફળ રહ્યો.' બધાની સામે જોઇને વિભાકરે માહિતી આપી. 'એ જમીન પર પચાસ ટકા માલિકી હકનો દાવો કરનાર પ્રભાતસિંહ મજાના માણસ છે. એમની સાથે ટ્યુનિંગમાં વાંધો નહીં આવે. પેલા બંને ભાઇઓ સાથે પણ એકાદ અઠવાડિયામાં મિટિંગ ગોઠવી કાઢીશ.' એણે આત્મવિશ્વાસથી ઉમેર્યું. 'એ કોકડું એવી રીતે ગૂંચવાયેલું છે કે આપણા સિવાય બીજા કોઇની હિંમત નહીં ચાલે.' એણે હસીને હરિવલ્લભદાસ સામે જોયું. 'તમે કહેલું એટલે સંઘવી શેઠ પાસેથી જ આ પ્રભાતસિંહનો કોન્ટેક્ટ નંબર લીધેલો. એ સંઘવીને તો આ જ બાપુએ દસ જ મિનિટમાં ભગાડી મૂકેલો.'